Λοιπόν, πώς ήταν η μέρα σου;
Τζακ, πίνουμε μαζί καφέ και με αγνοείς.
Σου είπα. Χτυπάω προσφορές για χαλασμένο εξοπλισμό.
Αν κρατήσω το κόστος κάτω από 500 δολάρια, αυξάνω τα κέρδη κατά 12%.
Αλλά ο ncchick82 συνεχίζει να πλειοδοτεί.
Δεν μπορείς να το κάνεις μετά;
Αυτό είναι ηλίθιο. Όχι, είμαι σε πόλεμο προσφορών.
Σου είπα. Ο χρόνος έχει μεγάλη σημασία.
Ο πατέρας μου σταματά τη χημειοθεραπεία.
Αυτό θα επιδράσει μοιραία στην υγεία του.
Άρα, το πιο σημαντικό τώρα είναι να αποκτήσω οικονομική σταθερότητα.
Λυπάμαι, Τζακ. Δεν ήξερα ότι ο...
Δεν είναι κάτι που θέλω να συζητήσω.
Τζακ, άκουσέ με.
Όχι, όχι...
Μου αρέσεις.
Στ' αλήθεια.
Αντιλαμβάνομαι ότι είσαι στο φάσμα.
Θέλω μόνο να ξέρω αν θα κάνεις καμιά προσπάθεια
να επικοινωνείς μαζί μου μερικές φορές.
Τζακ;
ΟΠΩΣ ΤΟ ΒΛΕΠΟΥΜΕ ΕΜΕΙΣ
Οι ασκήσεις εμπιστοσύνης σχετίζονται,
το μαντέψατε, με την εμπιστοσύνη.
Εμπιστοσύνη στον σύντροφο,
και το πιο σημαντικό, εμπιστοσύνη στον εαυτό σας.
Θα ζητούσα ν' αλλάξω σύντροφο, αλλά έχασα τη δουλειά και το αγόρι μου.
Δεν έχω την ενέργεια.
Δουλεύω σε βιβλιοπωλείο.
Δεν με νοιάζει.
Προσλαμβάνουν νέους υπαλλήλους,
γιατί η Νταϊάνα παραιτήθηκε και τον Πολ τον έπιασαν με μαριχουάνα.
Μπορώ να σου κανονίσω συνέντευξη, αν το θέλεις.
Εντάξει.
Αυτό δεν σημαίνει ότι θα βγω ραντεβού μαζί σου.
Εντάξει.
Χάρισον, δεν είπες σχεδόν τίποτα όλη μέρα.
Δεν το συνηθίζεις.
-Γεια. -Γεια.
Ελπίζω να μην πειράζει...
Ναι, όχι, χαίρομαι που πέρασες.
Σχετικά με τις προάλλες...
Ναι.
Προφανώς, ήταν λάθος.
Σωστά.
Θέλω να πω ότι παρασυρθήκαμε από τα συναισθήματα της στιγμής.
Δουλεύω με την αδερφή σου και, προφανώς, δεν μπορούμε.
Όχι, σίγουρα όχι.
-Έγινε. -Χαίρομαι που...
Που το συζητήσαμε; Ναι.
-Ναι. Τέλος πάντων. -Ναι...
Μπορώ να περάσω;
-Ναι. -Μόνο για...
Ήθελα να σου μιλήσω για τη Βάιολετ.
Ώστε ήρθες για να μιλήσουμε για τη Βάιολετ.
Όχι, και για το φιλί.
Μάλιστα, ωραία.
Σκέφτομαι να την πάω για συνέντευξη στο Κέντρο Γκρέισον.
Πω πω.
Ναι, το έχεις ακουστά;
Ναι, πρόγραμμα αποκατάστασης πλήρους απασχόλησης.
Ναι.
Δηλαδή, θα μένει εκεί;
Ναι.
Το επισκέφτηκες;
Δύο φορές.
Πω πω.
Εξαιτίας αυτού που έγινε με τον Τζούλιαν;
Όχι, είναι...
Υπάρχουν εκατομμύρια Τζούλιαν εκεί έξω.
Δεν μπορώ να τα βάζω με τον κάθε Τζούλιαν,
αλλά μπορώ να προστατεύσω τη Βάιολετ.
Καταλαβαίνω. Είσαι ο αδερφός της,
θέλεις να την προστατεύσεις, την αγαπάς.
Καταλαβαίνω πόσο σε πειράζει να τη βλέπεις ευάλωτη.
Όμως, Βαν, δεν μπορείς να την κρατήσεις σ' ένα κουτί για πάντα.
Όσο τρομακτικό κι αν είναι αυτό που έγινε με τον Τζούλιαν,
νιώθω ότι η Βάιολετ έχει ανάγκη να αντιμετωπίζει τον κόσμο μοναχή της.
Πιστεύω ότι μπορεί να το κάνει. Ξέρω ότι μπορεί.
Ίσως αν ήταν αδερφή σου, θα σκεφτόσουν διαφορετικά.
Ναι, σωστά, φυσικά.
Τέλος πάντων, θα της μιλήσω,
και θα είναι σκατοσυζήτηση,
αλλά αφού γίνει, θα έρθει σ' εσένα,
επειδή σε σέβεται.
Ελπίζω να με υπoστηρίξεις σε αυτό.
Μια συνέντευξη είναι.
Ναι, βέβαια.
-Το εκτιμώ αυτό. -Ναι.
Έι Τζέι, ο Χάρισον είμαι.
Είσαι εκεί; Έι Τζέι;
Έλα, η μαμά μου είναι εδώ.
Θα με σκοτώσει αν με δει να σου μιλάω.
Πρέπει να φύγω από εδώ. Η Μάντι με πρόδωσε.
Κακό αυτό. Πώς;
Μου είπε ότι μ' αγαπάει και μετά πήγε και φίλησε τον Βαν.
Οι γυναίκες είναι βάναυσες. Τέλος πάντων, πού θα πας;
Στο σπίτι μου.
Θα πω στην αδερφή μου να πάω στο Σαν Ντιέγκο μαζί της,
όταν θα πάει στο κολέγιο.
Φοβερό. Θα μπορώ να έρχομαι και θα πηγαίνουμε στη Legoland μαζί.
Τέλεια.
Πρέπει, όμως, να βρω τρόπο να πάω στο σπίτι
για να της μιλήσω.
Πάρε το λεωφορείο.
Θα μιλάμε όσο κρατήσει η διαδρομή;
Ελήφθη.
ΒΙΒΛΙΟΠΩΛΕΙΟ NEXT CHAPTER
Θα τα πας περίφημα, Βάι.
Θα σε λατρέψουν.
Πες την απάντηση για τα Arby's.
Είσαι άνετη με αυτό;
"Έγινε μια παρεξήγηση.
"Μετανιώνω γι' αυτό που έγινε και σίγουρα δεν θα επαναληφθεί".
Ήταν υπέροχο. Τέλεια.
Ο Τζούλιαν είναι το πιο μοχθηρό άτομο, Μάντι.
Το ξέρω. Θεέ μου, το ξέρω.
Όμως να θυμάσαι τι είπαμε.
Θα είμαστε πιο προσεκτικές με τα μηνύματα.
Να θυμάσαι ότι έχουμε κι εμείς ευθύνη σε ό,τι μας συμβαίνει. Ναι;
Ναι, αλλά μπορούμε να μισούμε τον Τζούλιαν και πάλι, σωστά;
Μπορούμε να τον σιχαινόμαστε.
Τώρα πήγαινε και πείσε τους να σε προσλάβουν.
Ξέρω ότι μπορείς.
Αν δουν πόσο υπέροχη είσαι, θα σου δώσουν μια ευκαιρία.
Έι Τζέι;
Είσαι έτοιμος;
Σε βλέπω από το παράθυρό μου.
Πώς πάει εκεί κάτω;
Όχι και τόσο καλά.
Μπορείς, φίλε μου. Συνέχισε να περπατάς.
Όλα καλά;
Μια χαρά.
Είμαι στη διάβαση πεζών.
Ωραία. Ένα βήμα τη φορά.
Πρόσεχε!
Ναι, Έι Τζέι, τα κατάφερα.
Τα κατάφερες. Ελήφθη, Χάρισον.
Έι Τζέι; Είσαι εκεί;
Ευχαριστώ.
Θ' ανέβεις;
Πάω στο Μπέβερλι Χιλς Σέντραλ.
Δεν σ' ακούω. Μίλα δυνατά.
Πάω στο Μπέβερλι Χιλς για να ζήσω με την αδερφή μου.
Θα πάει στο κολέγιο, στο Σαν Ντιέγκο.
Θα πάω να συγκατοικήσω μαζί της.
Και;
-Έχεις ξαναδουλέψει με βιβλία; -Όχι.
Πόνεσε αυτό;
Κάπως.
Δούλευες στα Arby's, εξυπηρέτηση πελατών. Είναι το ίδιο πράγμα.
Όχι, εκεί είχε πατάτες τηγανιτές. Εδώ έχει βιβλία.
Πώς φυσάς τη μύτη σου;
Δεν τη φυσάω, μάλλον.
Δεν τη φυσάς;
Ο Ντάγκλας σ' αγαπάει.
Μεταξύ μας, θα ήταν υπέροχα να έχω κι άλλη ΕΓ εδώ πέρα.
Μόνο εγώ είμαι.
Δεν ξέρω τι είναι αυτό.
Έγχρωμη γυναίκα.
Μάλιστα.
Σ' έδιωξαν από τα Arby's. Τι συνέβη;
Έγινε μια παρεξήγηση.
Μετανιώνω γι' αυτό που έγινε και σίγουρα δεν θα επαναληφθεί.
Επομένως, τι συνέβη;
Δημιούργησα εχθρικό εργασιακό περιβάλλον, πετώντας ένα μιλκσέικ σε έναν πελάτη.
Όμως αυτό έγινε, επειδή έκανα σεξ με έναν προμηθευτή στο αυτοκίνητό του.
Μετά μου είπε ότι ήμουν μόνο μια ξεπέτα.
Είναι ένα γαμημένο σκουπίδι.
Αλλά τέλος πάντων, αγαπώ τα βιβλία. Ας μιλήσουμε για βιβλία.
ΤΖΟΕΛ ΓΕΙΑ ΣΟΥ. ΜΟΥ ΛΕΙΠΕΙΣ
ΚΙ ΕΜΕΝΑ ΜΟΥ ΛΕΙΠΕΙΣ. ΠΩΣ ΕΙΝΑΙ
Χριστέ μου, Τζακ. Τι κάνεις εδώ;
Μου 'κοψες τη χολή.
Χρειάζομαι μια γυναικεία άποψη.
Είσαι ό,τι πιο κοντινό έχω.
Πώς με βρήκες;
Κοινή χρήση τοποθεσίας.
Ξέχασα ότι αυτό ήταν αμφίδρομο.
-Είναι. -Εντάξει.
Η Εουατόμι ξέρει.
Τι ξέρει;
Για εμένα και το θέμα του αυτισμού.
Ναι.
Νόμιζα ότι δεν φαινόταν, αλλά φαίνεται.
Λες να το ξέρει και ο Ριτς;
Δεν ξέρω, Τζακ.
Ή το αφεντικό μου. Είναι προφανές σε όλους ότι δεν είμαι φυσιολογικός;
Φαίνεται τόσο;
Σε βρίσκω φυσιολογικό.
Πρέπει να το συζητάω με τον κόσμο τώρα;
-Αν δεν θέλω; -Δεν το κάνεις.
-Από σένα εξαρτάται. -Δεν θέλω.
Τότε, μην το συζητάς.
Θα βγω ραντεβού μαζί της και θέλω να είναι τέλειο.
Πρέπει να δει ότι μπορώ να είμαι φυσιολογικός.
Νομίζω ότι πρέπει να είσαι ο εαυτός σου.
Δεν άκουσες λέξη απ' ό,τι είπα;
Εντάξει, άκουσε κάτι που θα σου πω.
Νομίζω ότι είσαι τόσο όμορφος άνθρωπος
που δεν πρέπει να κρύβεις ποιος είσαι.
Αυτό με κάνει να θέλω να ξεράσω.
Μάλιστα.
Καλά να περάσεις.
Έι, πρόσεχε!
Βάιολετ, πώς πήγε;
Βάιολετ.
Μαντάρα τα 'κανα.
Η Μάντι είπε να πω ότι απολύθηκα λόγω παρεξήγησης,
αλλά δεν ήταν. Έφταιγε ο μαλάκας ο Τζούλιαν.
-Ποιος είναι ο Τζούλιαν; -Ο πρώην μου.
Γνωριστήκαμε στη δουλειά, όπου απαγορεύονται τα ρομάντζα.
Τον γκόσταρα, μα δεν γινόταν να μείνουμε μακριά.
Κάναμε σεξ στο πάρκινγκ ενός κλαμπ.
Μετά μου είπε ότι ήταν μια ξεπέτα.
Έμπλεξα για εχθρικό εργασιακό περιβάλλον.
Τώρα δεν μου έμεινε τίποτα στη ζωή.
Πω πω!
Εσύ... έχεις ζήσει πολλά.
Τι;
Σε δύο βδομάδες, έκανες περισσότερα από όσα εγώ μια ζωή.
Αν έκανα ό,τι έκανες, η Πενέλοπι θα έκανε πάρτι.
-Ποια είναι αυτή; -Η ψυχοθεραπεύτριά μου.
Κουλ. Έχεις δίκιο, υποθέτω. Έχω εμπειρίες.
Ναι.
Θέλω να βγούμε εκείνο το ραντεβού, αν και μ' έστειλες τις προάλλες.
Ντάγκλας, κόψε λίγο ταχύτητα.
Αλλά πάρε με στο Zoom να τα πούμε αργότερα.
Ας δούμε το βιογραφικό σου.
Έχω κόσμο για να επικοινωνήσουμε.
Θα πιάσεις την επόμενη.
Μάντι, είμαι πτώμα. Έχω ζήσει πολλές εμπειρίες.
Βάιολετ, πρέπει να εστιάσουμε.
Πρέπει να φτιαχτώ για την κλήση στο Zoom.
Περίμενε, ποιο Zoom...
Χάρισον;
Πώς τα πας;
Βάιολετ, ξέρεις πού είναι ο Χάρισον;
Όχι.
Μάντι.
Χάρισον. Πού είσαι;
Δεν ξέρω.
-Μπορείς να μου πεις τι έχει γύρω σου; -Δεν θα το 'λεγα.
Δεν πειράζει. Όλα θα...
Μείνε μαζί μου. Έρχομαι να σε βρω.
Παίρνε ανάσες. Όλα καλά θα πάνε.
Μείνε μαζί μου και θα έρθω να σε βρω.
Μείνε στη γραμμή.
Η κοπέλα σου είναι υπέροχη, Χάμπελ.
Φέρ' την για ένα ποτό όταν έρθεις.
Δεν μπορώ να έρθω, Κέιτι.
Δεν μπορώ.
Το ξέρω.
Οι αναμνήσεις
Μπορεί να είναι όμορφες, όμως και πάλι
Ό,τι είναι πολύ οδυνηρό να θυμόμαστε
Επιλέγουμε απλώς να το ξεχάσουμε
Οπότε είναι το γέλιο
Το Zoom είναι πολύ κουλ. Δεν το έχω ξανακάνει.
Ντάγκλας, ενεργοποίησε την κάμερα.
-Γεια. -Γεια.
Διάβασες το τελευταίο;
Στο κομοδίνο σου. Το τελευταίο.
Νομίζω ότι το τέλος ήταν ελλιπές.
-Διαβάζεις κι εσύ Κυνηγούς Σκιών; -Ναι.
Λοιπόν, αυτό είναι το κρεβάτι μου.
Αυτό είναι το σκαμπό μου.
Ο πάγκος πάνω στον οποίο τρώω.
Κάποιοι λένε ότι είναι άσχημο να μένεις σε γκαρσονιέρα,
αλλά εμένα μου αρέσει να βλέπω όλα τα πράγματά μου σε ένα μέρος.
Πού είναι οι συγκάτοικοί σου;
Δεν έχω συγκάτοικους.
Δεν έχεις συγκάτοικους;
Όχι, μόνος μου μένω.
Μόνος σου μένεις;
Ναι. Μου αρέσει να είμαι μόνος.
Θέλεις να δεις τα ντουλάπια μου;
Τακτοποιώ το περιεχόμενο βάσει μεγέθους και χρώματος.
Μη μου πεις! Θέλω να τα δω.
Χάρισον. Γεια σου.
Είσαι καλά; Χτύπησες;
-Τι; -Χτύπησες;
Αυτό είναι καλό. Είναι πάρα πολύ καλό.
Μπορώ να σε ρωτήσω πού πήγαινες;
Όχι.
Καλά, όμως ξέρεις...
Δεν μπορείς να το σκας έτσι απλά.
Θα μπορούσες να είχες χτυπήσει.
Εγώ...
Όχι.
Υποτίθεται ότι είσαι με τον Τζόελ,
αλλά λες πως μ' αγαπάς και μετά φιλάς τον Βαν.
Τι ισχύει, Μάντι;
Ωχ, όχι.
Θεέ μου, λυπάμαι πολύ που το κουβαλάς μέσα σου αυτό τόσον καιρό.
Δεν είναι δίκαιο για εσένα.
Εσύ και ο Βαν είστε ζευγάρι;
Όχι.
Εννοώ, δεν είμαι και πολύ σίγουρη για το τι είμαστε.
Αλλά αυτό αφορά εμένα και τον Βαν.
-Κι εγώ τι είμαι... -Όσο για εσένα και εμένα...
Σ' αγαπάω, Χάρισον.
Έι.
Σ' αγαπάω πάρα πολύ.
Αλλά ως φίλο μου.
Όχι ως το αγόρι μου.
Δεν είσαι φίλη μου.
Δουλεύεις στο διαμέρισμα και αυτό είναι όλο.
-Χάρισον. -Θα ήθελα να πάω στο σπίτι τώρα.
Και όλοι να λένε, "Να μία σοφός"
Χρόνια πολλά!
Όλα καλά;
Ναι.
Συγγνώμη που δεν έκλαψα πριν.
Τι;
Στην ταινία, όλοι έκλαιγαν. Το ίδιο κι εσύ.
Θα ήταν καλύτερα αν έκλαιγα.
Δεν πειράζει, Τζακ.
Αυτό δεν έχει σχέση με τον αυτισμό.
Η Βάιολετ έχει αυτισμό και κλαίει συνέχεια.
Λες κι ανοίγει κάνουλα.
Νοστιμότατη η πίτσα.
Υποτίθεται ότι είναι η καλύτερη στο Λος Άντζελες.
Έχει τριπλάσια τιμή από εκεί που πάω με τον μπαμπά μου.
Βάζουν τέσσερα είδη μανιταριών,
τρία είδη τυριών,
αν και δεν τρώω μανιτάρια ή τυρί.
Δεν χρειαζόταν να με φέρεις σε τόσο φανταχτερό μέρος.
Πειράζει που βγάζω το τυρί;
Όχι.
Γιατί δεν σχετίζεται με τον αυτισμό.
Πολλοί έχουν ευαισθησία στα γαλακτοκομικά.
Τζακ, θέλω να ξέρεις ότι δεν έχει σημασία για εμένα το ότι έχεις αυτισμό.
Είσαι μοναδικός άνθρωπος.
Είσαι πιο ενδιαφέρων από πολλούς που ξέρω.
Θα το ήξερες, αν ο πατέρας μου δεν το έλεγε στον δρα Μάνταρ,
κάτι που σίγουρα...
Θα το καταλάβαινες;
Δεν είμαι σίγουρη.
Θέλω να είσαι ειλικρινής.
Εντάξει.
Παρατήρησα ότι κάτι ήταν λίγο διαφορετικό.
Αλλά όπως είπα, δεν έχει σημασία.
Έχει. Εύκολο να το λες αν δεν το έχεις εσύ.
Σε όλη μου τη ζωή προσπαθούσα να το κρύψω.
Τώρα το ξέρει ο γιατρός κι εσύ
και πιθανότατα όλοι το ξέρουν.
Λες ότι είμαι μοναδικός. Δεν θέλω να είμαι.
Θέλω να είμαι ένας φυσιολογικός τύπος, γαμώτο.
Μιλώντας γι' αυτό μαζί σου, με κάνει να νιώθω πιο κοντά σου.
Πώς, δηλαδή;
Δεν είμαι σίγουρη, αλλά έτσι νιώθω.
Αυτό σημαίνει ότι πάμε για χαμούρεμα;
Θα φας κι άλλη πίτσα; Στο τραπέζι έχει πίτσα αξίας 60 δολαρίων.
Κανονικά, βάζουν δέκα αστεράκια εδώ και τώρα έχει μόνο εννέα.
Τι είναι αυτό;
Πρόγραμμα αποκατάστασης στο Βάλεϊ.
Μετακομίζεις εκεί;
Όχι, για εσένα είναι.
-Μένω στο διαμέρισμα. -Ναι, το ξέρω.
Σκέφτηκα ότι θα ήταν ένα ωραίο επόμενο βήμα.
Όχι.
Μένω στο διαμέρισμα με τον Τζακ και τον Χάρισον.
Το ξέρω, αλλά στο διαμέρισμα τα πράγματα δεν πάνε καλά.
Δεν έχεις δουλειά τώρα.
Θα βρω δουλειά.
Βρίσκεσαι συνέχεια σε κίνδυνο, Βάιολετ.
Σε πραγματικό κίνδυνο. Το καταλαβαίνεις αυτό;
Καταλαβαίνεις πόσο επικίνδυνες είναι καταστάσεις όπως αυτή με τον Τζούλιαν;
Με τον Τζούλιαν έγινε μια παρεξήγηση.
Θέλω να είμαι ανεξάρτητη.
Δεν θέλω να πηγαίνω πίσω,
κι εσύ προσπαθείς να με στείλεις σε αυτό το μέρος;
Θα σε βοηθήσει να είσαι ανεξάρτητη. Αυτό είναι το ζητούμενο.
Μια χαρά τα πάω.
Η Μάντι είπε ότι είναι πολύ περήφανη.
Τι έκανα λάθος;
-Συγγνώμη. Δεν θα χρησιμοποιώ το Bumble. -Όχι.
Όχι, δεν είναι αυτό. Δεν είναι τιμωρία, Βάιολετ.
Δεν θέλω να πάω.
-Σε παρακαλώ, Βαν. Μη μου το κάνεις αυτό. -Εντάξει.
Δεν το κάνω αυτό σ' εσένα.
Το κάνω για εσένα.
Δεν θα βάζεις εσύ τους κανόνες.
Βάιολετ!
Δεν...
Εντάξει, με συγχωρείς. Βάιολετ.
Γεια.
Χαίρομαι που βγήκες από το δωμάτιό σου.
Δεν θέλω να έρθεις στο πάρτι της αδερφής μου αύριο.
Καληνύχτα.
Χάρισον.
Γεια. Πώς πήγε το ραντεβού σου;
Ξόδεψα τον μισό μου μισθό για μια υπερτιμημένη πίτσα,
και μας κάθισαν πλάι σ' ένα χαοτικό πάρτι γενεθλίων
με μωρά που έκλαιγαν.
Ακούγεται σαν να μην πήγε καλά.
Νομίζω ότι έχω κοπέλα, τώρα.
Τι;
Η Εουατόμι νομίζω ότι μπορεί να είναι η κοπέλα μου.
Αυτό είναι καταπληκτικό.
Δεν ενθουσιάζομαι. Το παρελθόν λέει ότι θα το καταστρέψω κι αυτό.
Εγώ δεν το νομίζω.
Πού είναι ο Χάρισον; Θέλω να καυχηθώ.
Δεν θα μιλούσα στον Χάρισον τώρα. Είναι...
Είναι λυπημένος. Έχει προβλήματα μ' ένα κορίτσι.
Μ' εσένα. Εσύ είσαι το κορίτσι.
Τον συμβούλεψα κατά, αλλά δεν άκουσε.
Θα μιλήσω εγώ στον Χάρισον.
Θα ρωτήσω τι κάνει. Θα δείξω ενσυναίσθηση.
Αλήθεια;
Μάντι, τώρα που έχω σχέση,
πρέπει ν' αρχίσω να προσποιούμαι ότι νοιάζομαι για διάφορα πράγματα,
για τα οποία, διαφορετικά, δεν θα έδινα δεκάρα.
Θα σήμαινε πολλά για τον Χάρισον. Και για εμένα. Σ' ευχαριστώ.
Για εμένα το κάνω.
Σαν τον Χάρισον μυρίζει εδώ.
Τι κάνεις;
Είσαι λυπημένος;
Ναι.
Λυπάμαι για την απώλειά σου.
Τι έχασα;
Τη Μάντι.
Αγκάλιασέ με αν θέλεις.
Εσύ και η Μάντι, προφανώς, δεν ταιριάζετε,
αλλά συμπάσχω μαζί σου έτσι κι αλλιώς.
Δεν είναι μόνο η Μάντι. Είναι και η αδερφή μου που φεύγει.
Δεν μπορώ να κάνω παρέα με τον Έι Τζέι πια.
Είναι τα πάντα.
Χάλια η φάση.
Ναι.
"Οι αναμνήσεις φωτίζουν τις γωνίες του μυαλού μου.
"Ομιχλώδεις, θολές αναμνήσεις.
"Του πώς ήμασταν".
ΚΕΝΤΡΟ ΓΚΡΕΪΣΟΝ ΓΙΑ ΑΝΕΞΑΡΤΗΣΙΑ
Γεια.
Η Εουατόμι γνωρίζει.
Ο Βαν θέλει να με στείλει σε ένα κέντρο.
Η Μάντι αγαπάει άλλον.
Μη μου πεις!
Τον Βαν.
Όχι.
Τους είδα να φιλιούνται.
"Του πώς ήμασταν.
"Και το πώς ήμασταν".
Υποτιτλισμός: Μαριγώ Παπαπέτρου
Επιμέλεια Γρηγόρης Αντωνίου